नोटबंदी के दौरान 5 लाख जमा करवाने वाले 200 लोगों को आयकर विभाग का नोटिस
इनकमटैक्स डिपार्टमेंट ने पहले फेज में बैंकों में 10 लाख से ज्यादा जमा करवाने वालों को नोटिस भेजे थे। अब दूसरे फेज में 5 लाख से ज्यादा की रकम जमा करवाने वालों को नोटिस भेजे जा रहे हैं। नोटिस इनकम टैक्स के बेंगलुरु स्थित सेंटर के साथ-साथ महकमें के इनवेस्टिगेशन सैल की ओर से भी नोटिस निकाले गए हैं। जिले में 200 के करीब लोगों को ऐसे नोटिस मिले हैं, जिनमें कई सोसायटियों के सदस्य भी हैं। ये लोग अब अपने अपने सीए वकीलों के पास पहुंच रहे हैं।
इन्हें ऑनलाइन कंप्लायंस के लिए कहा गया है। नोटिस मिलने के बाद चार्टर्ड अकाउंटेंट्स टैक्स सलाहकारों के पास लोग पहुंच रहे हैं। कंसल्टेंसी ले रहे हैं कि किस तरह से विभाग को जवाब दें। जिन लोगों ने 8 नवंबर से लेकर 31 दिसंबर के बीच बड़ी रकमें जमा कराई थी, उन्हें नोटिस भेजने का ऐलान सरकार ने किया था। ऐसे 18 लाख नोटिस लोगों को आने हैं। इसी सिलसिले में अब नवांशहर में भी नोटिसों के आने की रफ्तार बढ़ गई है। ताजा नोटिसों में विभाग का कहना है कि बैंकों में जो पैसा जमा हुआ है, उस रकम की जानकारी उसे मिली है। ये पैसा कहां से आया है। इस सवाल का जवाब मांगा है। उधर, लोग सरकार की नीति से परेशान हैं। एक पेट्रोल पंप मालिक ने कहा, नोटबंदी में हमें सरकार ने पुराने नोट लेने की छूट दे रखी थी। ये पैसा आया और हमने खाते में जमा कर दिया। अब ये पैसा कहां से आया है। ये सवाल हम से कर रहे हैं। वहीं, एक कपड़ा कारोबारी ने कहा कि जो काम हम उधार कर रहे थे, उसे नोटबंदी के बाद ऑनलाइन स्टार्ट किया है। हमें इनकम टैक्स रिटर्न तो भरने दें, अगर पैसा छिपाते हैं तो नोटिस मिलना जायज है। अभी सरकार सिर्फ पैनिक ही क्रिएट कर रही है।
डिपॉजिट की पूरी जानकारी होने से फंस रहे हैं लोग
नोटबंदीके दौरान सरकार ने कहा था कि जो लोग खातों में अढ़ाई लाख रुपए तक जमा करेंगे, उनसे कोई सवाल नहीं किया जाएगा। कईयों ने अपने विभिन्न खातों में 2-2 लाख रूपये जमा करवा दिए। ये रकम कुल चार लाख हो गई। अब ऐसे लोगों को भी नोटिस रहे हैं। हैरानी की बात ये भी है कि जो लोग बैंकों के लंबे समय से डिफाल्टर चले रहे थे, उन्होंने भी अपने पैसे नोटबंदी में वापिस कर दिए। अब विभाग पूछ रहा है कि उनके पास ये पैसा कहां से गया।
रिटर्न में जो डिटेल दिखाएं उन्हीं पर हो कार्रवाई
इसमामले में टेक्स सलाहकारों का मानना है कि नोटबंदी में जो पैसा लोगों ने बैंक में जमा कराया है, उसकी जानकारी सरकार को हो गई है। इस साल की रिटर्न अभी लोगों ने भरनी है तथा अब लोगों के इनकम टैक्स रिटर्न भरने तक समय मिलना चाहिए। जो लोग रिटर्न में जानकारी छिपाएं, उन्हें नोटिस जाना चाहिए। सरकार ने ब्लैक मनी सरेंडर स्कीम लांच कर रखी है, जिसे सफल बनाने को लोगों पर प्रेशर बना रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva